Dôvodová správa
k transformácii štátnej príspevkovej organizácie

Nemocnica s poliklinikou Modra

	Dôvodom predloženia tohto materiálu na rokovanie vlády Slovenskej republiky, je vydanie rozhodnutia o transformácii štátnej príspevkovej organizácie Nemocnica s poliklinikou Modra  a jej premeny na neziskovú organizáciu poskytujúcu všeobecne prospešné služby.
	Vláda dňa 10. apríla 2002 uznesením č. 364 rozhodla o zaradení Nemocnice s poliklinikou Medzilaborce do zoznamu rozpočtových a príspevkových organizácií určených na premenu na neziskové organizácie poskytujúce všeobecne prospešné služby.

1.	Základné údaje o štátnej príspevkovej organizácii
Nemocnica s poliklinikou Modra, bola zriadená Ministerstvom zdravotníctva rozhodnutím č. 1970/1991 –A/III.-2 zo dňa 14.6. 1991.
Do transformačného procesu v zmysle predloženého projektu vstupuje celý majetok v správe štátnej príspevkovej organizácie. Súčasťou tohto majetku je vyčlenený aj tzv. prioritný majetok ktorý je uvedený v prílohe č. 3.
Peňažná hodnota majetku štátu, ktorý vstupuje do transformačného procesu bola stanovená bilančnou metódou znaleckým posudkom č. 765-22/2002 zo dňa 28.3.2002, vypracovný znaleckou organizáciou PATRIA s.r.o. Žilina vo výške 3 476 tis. Sk
Prioritný majetok, ktorý je uvedený v prílohe č. 3 tohto materiálu, je vo výške tis.Sk k. Výška záväzkov k 31.12.2001 predstavuje sumu 13 514 tis. Sk, pričom v transformačnom návrhu, ktorý bol prijatý Ministerstvom zdravotníctva SR sa predpokladá vysporiadanie záväzkov formou oddĺženia zo strany štátu.
Hlavným predmetom činnosti zdravotníckeho zariadenia je poskytovanie ambulantnej zdravotnej činnosti a ústavnej zdravotnej starostlivosti. Nemocnica s poliklinikou zamestnáva 109 zamestnancov z toho 19 lekárov, a zdravotných sestier 26.

2. Vybrané údaje zo súvahy k 31.12.2001 ( v tis. Sk) :
Aktíva spolu:									   16 990
z toho: stále aktíva								   11 925
	v tom: nehmotný investičný majetok					            0	
		hmotný investičný majetok					   11 925
		z toho: pozemky						     1 249
            budovy, haly, stavby			                             6 951		            stroje a zariadenia, dopr. prostriedky, inventár	     3 722	    	             iný hmotný investičný majetok			            3	
			nedokončené hmotné investície			            0	
			poskytnuté preddavky na HIM			            0
	obežné aktíva								     5 065
	v tom: zásoby								        408	
	           pohľadávky							     4 244
                       finančný majetok                                                                            403
           ostatné aktíva – prechodné účty aktív		                      10
Cudzie zdroje:									   13 514
z toho: rezervy									0
	 dlhodobé záväzky								0
	 krátkodobé záväzky							   13 514
	 bankové úvery							            0
 ostatné pasíva – prechodné účty pasív				            0	        	
3. Transformačné návrhy záujemcov
K transformačnému projektu vypracovaného štátnou príspevkovou organizáciou bol Ministerstvom zdravotníctva SR prijatý transformačný návrh záujemcu, ktorými sú zdravotnícki zamestnanci NsP Modra a mesto Modra 
V zmysle § 2 ods. 8 písm. a) a § 2 ods. 8 písm.c) transformačného zákona spĺňajú podmienku byť záujemcom v transformačnom procese. Transformačný návrh záujemcov obsahuje aj ostatné zákonné náležitosti podľa § 4 ods. 1 transformačného zákona. 
Predložený transformačný návrh záujemcu po vzniku neziskovej organizácie plánuje zabezpečovať doterajší rozsah v poskytovaní zdravotnej starostlivosti. Plánuje zriadiť  lôžka pre dlhodobo chorých. Pacientov na základe zmluvného vzťahu so zdravotnými poisťovňami. Vytvorenie tzv. krátkodobej ambulantnej starostlivosti typu denného stacionára na základe zmluvného vzťahu so zdravotnými poisťovňami ako aj zriadenie dlhodobej opatrovateľskej starostlivosti na voľných lôžkových kapacitách podľa zákona o sociálnej pomoci. 

4. Záver
Na základe schválených záverov transformačnej komisie zriadenej podľa § 8 transformačného zákona zo dňa  3.12. 2002 sa navrhuje vláde SR vydať rozhodnutie o transformácii štátnej príspevkovej organizácie Nemocnice s poliklinikou Modra jej premenu na neziskovú organizáciu poskytujúcu všeobecne prospešné služby s názvom“ Nemocnica s poliklinikou Modra, n.o.” so sídlom Vajanského 1 Modra.